Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: intézmények, valamint személyek szakmai feladatairól és mûködésük feltételeirõl szóló 15/1998. (IV. 30.) NM rendelet
Paragraph Index: 329

5. Árpád Nevelõotthon Az alapvizsgálat a nevelõotthon mûködésével összefüggésben a következõ alkotmányos jogok sérelmét állapította meg: az intézményben hiányzott a szökésekkel kapcsolatos megfelelõ eljárás, megoldatlan volt a gondozottak megfelelõ felügyelete és ellátása. Elhanyagolt, szegényes és piszkos volt az otthon környezete. Az otthonban nem oldották meg a személyes használati tárgyak biztonságos elhelyezését, lehetetlen volt bármilyen intimszféra kialakítása, nem akadályozták meg a kisebb és gyengébb gondozottak kiszolgáltatottságát, szexuális és egyéb zaklatását, megaláztatását. A gyerekeket nem vonták be a közvetlenül õket érintõ döntések meghozatalába, panaszaiknak, kívánságaik elõadásának nem volt fóruma. A gondozottaknak nem volt lehetõségük a családi kapcsolataik ápolására sem. Az egészségügyi ellátás dokumentációja rendezetlen volt. A gondozottakat büntetésbõl tiltották el a szakkörök látogatásától. Az otthon a szabadidõ eltöltésének lehetõségét nem biztosította. Az intézményben gyermekek nevelésére alkalmatlan pedagógus is dolgozott. Az utóvizsgálat idején az Árpád Nevelõotthon átalakítás alatt állt. 2003. január 1-jétõl az intézmény speciális gyermekotthonként mûködik. A pszichológus végzettségû vezetõt a közelmúltban nevezték ki. A helyszíni vizsgálat résztvevõi az átalakítás alatt álló gyermekotthonban nem észlelték az alapvizsgálat során feltárt alkotmányos jogokkal összefüggõ visszásságokat, ezért az általános helyettes ajánlást nem tett. Ugyanakkor felhívta a Csongrád Megyei Önkormányzat Közgyûlése elnökének figyelmét arra, hogy a tizennyolcadik életévüket betöltõ gondozottak részérõl igény mutatkozik utógondozói ellátásra, ezért kérte, hogy az Árpád Nevelõotthon átalakításának tervei között ezt vegyék figyelembe. Részlet a gyülekezési jog érvényesülésérõl készült OBH 5205/2002. sz. jelentésbõl Az eljárás megindulása Az elmúlt hónapokban – különösen 2002. július 4. után – az írott és az elektronikus sajtó, valamint a közvélemény sokat foglalkozott a tömegdemonstrációkkal és az azokkal kapcsolatos hatósági döntésekkel vagy mulasztásokkal, elsõsorban arra figyelemmel, hogy mind a demonstrációk résztvevõi, mind az azon kívül álló személyek körében bizonytalanságot, vitathatóságot okoz az Alkotmányban mindenki számára biztosított egyes alkotmányos emberi jogok

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes